== Biografi ==
Yrsa Lundstrøm fik en kort, men lovende karriere som kunstner. I årene 1912-1922 deltog hun i adskillige gruppeudstillinger og en enkelt separatudstilling. Ved indgåelse af ægteskabet med Vilhelm Lundstrøm afbrød hun sit virke som maler. Hun havde dog nået at markere sig som en talentfuld, eksperimenterende ung kunstner. I 1920 deltog hun i [[Kvindelige Kunstneres retrospektive Udstilling|Kvindelige Kunstneres Retrospektive Udstilling]], som blev afholdt i Den Fries Udstillings Bygning. Her udstillede hun to oliemalerier: katalognummer 240 "Model med Spejl" og katalognummer 241 "Nature morte med blaa Kande".<ref>Udstillingskatalog til Kvindelige Kunstneres Retrospektive Udstilling 1920. Beror i samlingen fra Kvindelige Kunstneres Samfund, Håndskriftsamlingen, Det Kongelige Bibliotek.</ref> Kunsthistorikeren Hanne Abildgaard beskriver hendes værker: "Hendes udtryksform varierede stærkt fra det forenklede og stemningsbetonede i ''Morgensol'' til den mere robuste form i en række opstillinger."<ref name="kid" />
Kunst Maleri